Ceki Çan

Ceki Çan (əsl adı "Chan Kong Sang 陳港生" və ya "Jackie Chan Sing Lung", ) – Honqkonq aktyoru, döyüş ustası, kunq-fu ustası, rejissor, müğənni, döyüş sənətlərinin və dava-dalaş filmlərinin ulduzu.

 Həyatı 
Ceki Çan kasıb honqkonqlu ailəsində dünyaya göz açmışdır. Hətta onlar o, qədər kasıb idilər ki, öz övladlarının doğumunu yerinə yetirən həkimlərə belə xərclərini ödəyə bilmirdilər. Ancaq sonradan ailə Avstraliyada yerləşən Amerikanın səfirliyində işləmək üçün iş tapdılar və Cekinin erkən uşaqlıq illəri bu materikdə keçdi. Lakin 6 yaşı tamam olduqdan sonra onu geriyə Honkonqa göndərdilər. Həmin illərdə Ceki Çinə gedərək Pekin Opera Akademiyasında təhsil almağa başladı. Burada o, döyüş sənətinə, aktyorluğa, ustalığa, rəqsin müxtəlif incəliklərinə, oxumaq sənətinə və akrobatikaya yiyələnməyi bacardı. Düzdür bunların hamısını tam bilməsə də, əsas odur ki, hər sahədən bir az da olsa məlumat yığmağı bacarmışdı. Bu təhsil ocağında Ceki digər oğlan uşaqları ilə birlikdə oxuyurdu. Həmçinin bu təhsil mərkəzində Ceki dissiplin, durmadan idman qaydalarını öyrənmək kimi müxtəlif yönlərini də inkişaf etdirdi. Demək olar ki, hər bir oğlan uşağı günün yarısından çoxunu idmanla və müxtəlif məşq növləri ilə vaxtlarını keçirirdilər, hətta hər gün saat günorta 5-dən tam gecə düşənə kimi məşq etmək məcburi idi. Əgər kimlərsə öz dərslərindən və verilən tapşırıqlardan geri qalırdısa, bu zaman həmin şəxs sərt şəkildə cəzalandırılır, bəzən isə cismani təzyiqə məruz qalırdı. Bütün bu struktur buradakı gənclərin cəsur, güclü ruha malik olması və durmadan özünü birinci görmək istəyən insanlara çevirirdi.

 Film karyerası 
Belə məşqlərin daim edilməsi, məktəbi bitirən vaxt Ceki kimi gənclərin tez iş tapması ilə nəticələnirdi. Beləliklə, Ceki tezliklə bir çox kiçik filmlərdə dublyor kimi fəaliyyət göstərməyə başladı. Çox keçmədi ki, Ceki ətrafda ən yaxşı və qorxulu işləri yerinə yetirən dublyor kimi tanındı. Artıq o, Asiyada ən hündür tullanan insan kimi də məşhur olmuşdu. Bu Asiya kinomatoqrafiyasında ilk hadisə kimi tarixə keçdi və Cekini artıq tək dublyor kimi yox, hətta bir çox kinolarda ikinci sürətlərin də ifaçısı kimi istifadə etməyə başladılar. Ceki Çanın birinci əhəmiyyətli və baş rol təklifini isə 1973-cü ildə "Kvantunqun balaca pələngi" adlı filmi üçün alır. Brüs Linin vaxtsız ölümündən sonra artıq çoxları Cekini onun əksi adlandırırdılar. Hətta rejissor Lo Vey ona "Sinq Lunq" adını da vermişdi. Bu adın mənası isə "əjdaha olmaq" kimi səslənirdi və bu ləqəblə əvvəllər Brüs Li tanınırdı.


Ceki Çanın yaratdığı komediya janrında döyüş filmləri uğur qazanmağa başladı. Xüsusilə, "Sərxoş usta" və "Qorxusuz kaftar" adlı filmlər həmin müddətdə çəkilən ilk kinolar idi. Bu filmlərlə birlikdə Ceki Çanın uğuru düşünülməz dərəcədə yüksəldi və o, Honkonqda ən bahalı aktyor adını qazanır. Bundan sonra o, özü ssenari yazmağa başladı və öz kinolarının rejissoruna çevrilərək, hətta onlara aid musiqilər də yazırdı. Ceki Çanı ABŞ–da demək olar ki, onun işlərini heç bir film işçisi tanımırdı. İngilis dilini bilməməsi isə onun öz filmlərindən normal şəkildə gəlir götürməyə belə imkan vermirdi. Bu səbəbdən Ceki Çanın ABŞ kino satışında göstərildiy filmləri uğur qazana bilmirdi.

1994-cü ildə MTV kanalı Çana kino mədəniyyətinə bəxş etdiyi həyati qiymətinə görə mükafat verdi və bundan sonra Ceki yenidən ikinci dəfə Amerikaya üz tutmağı qərarlaşdırdı. Həmin dövrdə Cekinin "New Line Cinema" və "Golden Harvest" şirkətlərinin birgə çəkdiyi "Bronksedəki mübahisə" adlı filmi rekord qazandı. Bunda sonra Cekiyə gələn təkliflər bir–birinin ardınca davam etməyə başladı və 1996-cı ildən etibarən "Miramax" adlı kino studiyası iki film çəkmək üçün Cekini dəvət etdi. "Detektiv" və "Sərxoş usta 2" onun ABŞ-də əldə etdiyi ilkin uğurlar sırasına qatıldı. 1997-ci ildə aktyor "İlk zərbə" adlı filmi ilə işə başladı. Bu kinoda Ceki Çan Honkonq polisini canlandırır və "FBI", Rusiya ilə birlikdə nüvə silahının dayandırılması uğrunda mübarizə aparır. Bundan sonra isə ekranlarda "Cənab yaxşı oğlan" adlı filmi görünməyə başladı. Ancaq ən böyük maraq oyadan, daha çox diqqət cəlb edən, pərəstişkarlar tərəfindən sevilən və tənqidçilər tərəfindən istifadə olunan kino film isə "Pik saatı" adlanırdı. Bu filmdə Ceki komediya rollarında daha çox oynayan amerikan aktyoru Kris Takerlə birlikdə oynamışdır. Hər ikisi polis obrazını canlandırır və Çindən olan Ceki ilə bu iş prosesində kolleqa olurlar.

Maliyyə cəhətdən bu filmdən heç də geridə qalmayan ikinci "Pik saatı" kinosu çəkildi. Həmin kino isə 2001-ci ildə tamaşaçıların diqqətinə buraxıldı və tam 10 həftə ümumi miqdarına görə 200 milyon dollara yaxın pulun qazanılması ilə nəticələndi. 2003-cü ildə "Yer ətrafında 80 günə səyahət" bədii filmin Berlində çəkilişləri zaman Ceki Çan demək olar ki, berlin ayılarını sevmişdir. Aktyor 100-dən çox ayı ilə fotoşəkil çəkdirmişdir. Belə plakat yaradılmışdır. 2004-cü ildə Ceki Çan ayıların Honkonqa gəlməsini təşkil etmişdir. Sərginin açılışında Ceki UNİCEF və uşaqlara yardım göstərən başqa iki təşkilatlar üüçün 1,5 milyon Hon Konq dolları məbləğində qəbzləri bağışlamışdır.

 Şəxsi həyatı 
Ceki Çan 1982-ci ildə Tayvanlı aktrisa Lin Feng-Jiao (Joan Lin) ilə evləndi. Eyni il oğlu oldu. Oğlu müğənni və aktyor Ceysi Çandır. 1990-cı ildə "Miss Asiya Gözəlik Yarışması"nın birincisi olan aktrisa Elayn Ng Lei 1999-cu ildə Ceki Çandan hamilə olduğunu açıqladı və cəmiyyət fərziyyələrindən sonra Ceki Çan ilə birgə yaşadığını eşitdirdi. Qısa müddət sonra Elaine Ng-nin 19 noyabr 1999-cu ildə Ng Çok Lam adında bir qız uşağı olur. Ceki Çan isə "Yalnız Dünyadakı hər adamın etdiyi bir səhv etdiyini" qəbul edərək cavab verdi. Ancaq Elaayn doğma atası olmadan qızının çarəsinə baxmağa qərar verdiyini açıqladı. Ceki Çan isə həmin qız övladı qəbul etmir.

 Yaradıcılıq üslubu 
Çanın yaratdığı qəhrəmanlar müəyyən qədər Bryus Linin qəhrəmanları ilə müqayisədə daha zəif, tənbəl təsiri bağışlayırlar. Bununla əlaqədar o deyir ki, özünün sadə, səmimi, bir qədər də aciz görünən qəhrəmanlarını Bryus Linin coşqun enerjili savaşçılarının əksi kimi yaradıb. Onun tənbəl və yazıq görkəmli qəhrəmanları saf və səmimidirlər. Ancaq onlar özlərindən güclü olan və sadə adamları incidənlərə qarşı cəsarətlə ayağa qalxır və sonda onları məğlub edərək, haqq və ədalətin bərpasına nail olurlar. Çanın çəkdiyi və çəkildiyi filmlərdə, ümumiyyətlə, iki cəbhə var: yaxşılar və pislər. Ancaq sonda pislər bəzən haqsızlıqlarını etiraf edərək, yaxşıların qarşısında diz çökürlər. 2000-ci illərdən başlayaraq, Çan oynadığı filmlərdə daha çox qəhrəmanlıq süjetlərinə və musiqili səhnələrə yer verir. Bununla əlaqədar İtaliya mətbuatına verdiyi müsahibəsində Çan deyib ki, əsas məqsədi özünün həm məşhur döyüş aktyoru, həm də kino müğənnisi olduğunu tamaşaçıya çatdırmaqdır

 Tryuklar ustası 
Çan, adətən, çəkildiyi filmlərdə ən təhlükəli tryukları özü ifa edib. Əksər hallarda, başqa aktyorların tryuklarını da cəsarətlə ifa edib. Bununla belə, bəzi hallarda o özü də kaskadyorların yardımından istifadə etmək məcburiyyətində qalıb. Məsələn, "Smokinq" filmindəki tryukları onun yerinə yeddi kaskadyor ifa edib.

Ceki Çan risk dolu tryukları ifa edərkən dəfələrlə müxtəlifdərəcəli bədən xəsarətləri alıb. Buna görə dünyanın tanınmış sığorta şirkətləri Çana külli miqdarda pul ödəmək məcburiyyətində qalıb. Bu səbəbdən də onun adı sığorta şirkətləri tərəfindən qara siyahıya salınmışdı. Çanı tanıyan bəzi şirkətlər hətta onunla yeni sığorta müqaviləsi bağlamaqdan imtina edirdilər. Ən ağır zədəni isə 1986-cı ildə "Allahların uğurları" adlı filmdə çəkilərkən almışdı. Çəkilişlər zamanı ağacdan yıxılan aktyorun kəllə sümükləri sınmış və o, uzun müddət müalicə olunmuşdu. Buna baxmayaraq, Çan sonralar da təhlükəli tryukları yerinə yetirməkdə davam edirdi. Yalnız 2005-ci ildən etibarən o, təhlükəli tryuklardan imtina etdi.

Dünyanın məşhur kino aktyorları kimi, Ceki Çanın da Honkonqdakı Ulduzlar avenyusunda, həmçinin Hollivudun Ulduzlar alleyasında və Moskvadakı köhnə Arbatda öz ulduzu var.

 Ləqəbləri 
Çan da bir çox məşhurlar kimi müxtəlif adlarla çağırılıb. Anadan olanda çəkisi normadan artıq 5,5 kilo idi. Ona görə də anası ona Pao Pao (ət kütləsi) adını vermişdi. Opera məktəbində oxuyarkən isə Çanı müəllimi Yu Cim Yenin adı ilə Yuen Lo deyə çağırırdılar. 1976-cı ilə kimi tamaşaçılar arasında daha çox Çen Yuen Lun adı ilə tanınırdı. Avstraliyada yaşayarkən dostları ona inşaat meydançasında işləyən fəhlə Cekin adını verdilər və bu onun tərcümeyi halında əbədi qaldı. Yeri gəlmişkən onu da deyək ki, aktyorun ata tərəfindən soyadı Fandır. Sonralar Çeki adı Fan Şilunla əvəz olundu. Çan həmçinin Yuan Lung Chan, Lung Chen, Long Cheng, Wellson Chin, Baseball Bat adları altında da kinolara çəkilib.

 Yüksək qonorar 
Çan çəkildiyi filmlərə görə kifayət qədər yüksək qonorar alıb. Məsələn, 1995-ci ildə çəkildiyi "Bronksda savaş" filminə görə 4 milyon, "Şanxayda gün yarı filminə" görə 5 milyon, 2001-ci ildə "Pik saatı-2"yə görə 15 milyon, 2007-ci ildə yenə də "Pik saatı −3"ə görə 15 milyon, 2008-ci ildə "Qadağan olunmuş çarlıq" filminə görə 5,89 milyon, 2010-cu ildə "Karate oğlan" filminə görə isə 7,9 milyon dollar qonorar alıb. Ümumiyyətlə, Ceki Çan 130 filmdə çəkilib.

 Pop müğənni 
Çan həmin dövrdə yalnız rəngarəng döyüş səhnələrini canlandıran kinoaktyor deyil, həm də pop müğənnisi kimi tanınırdı. 1984-cü ildən başlayaraq, o, 100-dən artıq mahnıdan ibarət 20 albom buraxdı. O, mahir aktyor olduğu kimi, həm də yaxşı müğənnidir. Çan həm Çin dilinin Kanton, həm də Mandarin ləhcələrində həmçinin ingilis və yapon dillərində mahnıları peşəkarcasına ifa edir. Yeri gəlmişkən, onu da qeyd edək ki, Çanın filmlərində səsləndirilən mahnıların çoxunu onun özü bəstələyib. O: "Döyüş mənim həyatımdır. Mən döyüş səhnəsi olmadan aktyor kimi rol oynaya bilmərəm. Ancaq mən həm də yaxşı kino müğənnisiyəm və bunu dəfələrlə müxtəlif kinolarda oxuduğum mahnılarımla sübut etmişəm", -deyir.

Çan müğənni kimi 100-dən artıq ölkədə konsert verib və bu konsertlərdə salonlar ağzına kimi dolu olub. Düzdür, tanınmış musiqişünaslar Çanın orta səviyyəli müğənni olduğunu söyləyirlər. Onların fikrincə, Çanın verdiyi konsertlərə tamaşaçıların çox gəlməsi daha çox onun kino aktyoru kimi məşhur olması ilə əlaqədardır. Bununla belə, Çanın albomu musiqisevərlər tərəfindən həvəslə alınmaqdadır. Onun bəzi mahnılarını isə dünya şöhrətli sənətkarlar ifa ediblər və buna görə dəfələrlə alqışlanıblar. Bununla belə, yenə də insaf naminə demək lazımdır ki, o, tamaşaçılar arasında məşhur kino aktyoru kimi daha çox tanınır.

 Xeyriyyəçi Çan 
Kasıb ailədə anadan olan Çan bu gün artıq dünyanın ən çox qazanan aktyorlarından biri hesab edilir. Milyonları olmasına baxmayaraq, Çan özünün kasıb keçmişini unutmur. Bu məqsədlə də həvəslə xeyriyyəçiliklə məşğul olur. Adətən, xeyriyyəçilik məqsədilə keçirilən bütün aksiyalarda həvəslə iştirak edən Çan bu məqsədlə yüz minlərlə dollar xərcləyib. Məsələn, 2004-cü ildə Hind okeanında baş verən sunami və yenə də həmin ildə Çindəki su daşqınlarından zərər çəkənlərə böyük həcmdə maliyyə yardımları göstərib. 2004-cü ildə Honkonqda keçirilən beynəlxalq xeyriyyəçilik sərgisində Ceki Çan UNİCEF və iki beynəlxalq uşaq təşkilatının hesabına 4,14 milyon Honkonq dolları köçürüb.

Ceki Çan, həmçinin sunami və zəlzələdən zərərçəkmiş yapon xalqına 3.3 milyon dollar yardım göndərib. O, öz çıxışı zamanı belə deyib: "Məqsədim ehtiyacı olan insanlara kömək etməkdir. Mən istəyirəm ki, dünyamı dəyişdiyim zaman bank hesabımda bir sent belə qalmasın".

Son illərdə Ceki Çan çox az hallarda kinolara çəkilir, ancaq buna baxmayaraq, o yenə də dünyanın ən məşhur kino aktyorlarından biri olaraq qalmaqda davam edir. Çanın nadir hallarda kinoya çəkilməsi onun haqqında bir neçə dəfə ölüm xəbərinin çıxmasına səbəb olub. Amma hər dəfə də məlum olub ki, Çan sağdır və onun az-az tamaşaçılarla görüşə gəlməsi vaxtının çox hissəsini ailəsinə həsr etməsi ilə bağlıdır.

Ceki Çan 12 noyabr 2016-cı ildə kinematoqrafiya sahəsində töhfələrinə görə "Oskar" mükafatına layiq görülüb. Təntənəli mükafatlandırma mərasimi Los-Ancelesdə keçirilib.Ceki Can "Oskar" mükafatına layiq görülüb .

 Filmoqrafiya 
 İl  Filmin Azərbaycan dilində adı  Orijinal adı  Rol  Qeydlər 1962 Böyük və Kiçik Vonq Tin Bar大小黄天霸 "Big and Little Wong Tin Bar"  uşaq aktyor  1963 Lyan Şanbo və Çju İntay梁山伯與祝英台 "The Love Eterne"  uşaq aktyor  1966  Kyu–Qlin əhvalatı 秦香蓮 "The Story of Qin Xiang Lin"  uşaq aktyor  Böyük sərxoş qəhrəman  "Big Drunk Hero"  uşaq aktyor  18 nizələr (birinci hissə) 兩湖十八鏢(上集) "The Eighteen Darts (Part 1)"  uşaq aktyor  18 nizələr (ikinci hissə) 兩湖十八鏢(下集) "The Eighteen Darts (Part 2)"   uşaq aktyor  1971  Zen qorxusu 俠女 "A Touch of Zen"    uşaq aktyor  1972   Qəzəbin yumruğu 精武門 "Fist of Fury"  "kung fu student"kaskadyor  aka "The Chinese Connection" Hapkido合氣道 Hapkido  "Black Bear student" 1973  Əjdahanın çıxışı 龍爭虎鬥 "Enter the Dragon"  "məhbus"kaskadyor   Təkbuynuzun zərbəsi 麒麟掌 "Fst of Unicorn"  bandit   Kvantunqdan balaca pələng 廣東小老虎 "The Cub Tiger from Kwangtung"  Syao Hu   Sevgi yönü 北地胭脂 "Facets of Love"  "Xiao Liu"   Ölümdən qorxmuram 頂天立地 "Not Scared to Die"  "Si To" / "Shi Tzer"   Polis qadın 女警察 "Police Woman"  Ceki Çan   Kung fuçu qız 鐵娃 "Kung Fu Girl"  Chen Yuen Lung   Kiçik pələng 廣東小老虎 "Little Tiger of Canton"  "Jackie" / "Ah Lung"  1974   Qoşa K-nın yumruqları 除霸 "Fists of the Double K"  kaskadyor   aka Fist to Fist
aka Hong Kong Face-Off  Qızıl Lotos 金瓶雙艷 "The Golden Lotus"  Qardaş Yun  1975  Bütün ailə 花飛滿城春 "All in the Family"  Hsiao Tang   Brus Li və mən 李小龍與我 "Bruce Lee and I"     Sürprizlərin sonu 拍案驚奇 "No End of Surprises"  Çen   Himalaylı 密宗聖手 "The Himalayan"  Kaskadyor   Gənc əjdahalar 鐵漢柔情 "The Young Dragons"  Aksion karoqrafi  1976   Yeni qəzəbin yumruğu 新精武門之精武拳" New Fist of Fury"  Lunq   Ölümün rəqsi 舞拳 "Dance of Death"     Şaolin adam 少林木人巷 "Shaolin Wooden Men"  "Tiger"kaskadyor  aka Shaolin Chamber of Death
aka Shaolin Wooden Men: Young Tiger's Revenge  Ölümün əli 少林門 "Hand of Death"  Tan Fenq  Qatil meteoritlər 風雨雙流星 "Killer Meteors" Va-Vu Bin 1977   Mübahisə ilə ölüm 劍花煙雨江南 "To Kill with Intrigue"  Cao Ley  1978  Şaolinin ilan və durna döyüş sənətləri 蛇鶴八步 "Snake & Crane Arts of Shaolin"   Hsu Yiu Fonq  Möhtəşəm cangüdənlər 飛渡捲雲山 "Magnificent Bodyguards"  Lord Tinq Çunq  Qartal kölgəsində ilan 蛇形刁手 "Snake in the Eagle's Shadow"  Çien Fu  Sərxoş usta 醉拳 "Drunken Master"  Vonq Fei Hanq  aka Drunken Monkey in the Tiger's Eyes Mənəvi Kunq-Fu拳精 "Spiritual Kung Fu"  Yi Lanq  Bir az Kunq–fu 一招半式闖江湖 "Half a Loaf of Kung Fu"   Usta Yianq  1979  Qorxmaz kaftar 笑拳怪招 "The Fearless Hyena"   Şinq Lunq  Əjdaha yumruğu 龍拳 "Dragon Fist"  Tanq Hov Yuen  Sınmış barmaqlı usta廣東小老虎 "Master with Cracked Fingers"  Ceki Çan  1980  Gənc usta 帥弟出馬 "The Young Master"  Usta Lunq  Böyük döyüş 殺手壕 "The Big Brawl"  Ceri Kvan/Lunq  1981  Top nüvəsi qaçışı砲彈飛車 "Cannonball Run"  Çeki Çan  1982  Lord Əjdaha 龍少爺 "Dragon Lord"  Əjdaha Ho/Lunq  Xüsusi tapşırıq 迷你特攻隊 "Fantasy Mission Force"  Sammi  1983 Qorxmaz kaftar 2龍騰虎躍 "Fearless Hyena Part II"  Çan Lunq Qaliblər və günahkarlar奇謀妙計五福星 "Winners and Sinners"  "CID 07"  Layihə AA計劃 "Project A"  Çavuş Ma Yue Lunq  1984  Təkərlər üzərində qəlyanaltı快餐車 "Wheels on Meals"  Tomas  Top nüvəsi qaçışı 2 砲彈飛車2 "Cannonball Run II"  Çeki Çan  1985 Polis əhvalatı警察故事 "Police Story"  Çan Ka-Kui Əjdahanın ürəyi龍的心 "Heart of Dragon"  Ted Himayədar威龍猛探 "The Protector"  Billi Vonq  Mənim xoşbəxt ulduzlarım福星高照 "My Lucky Stars"   Mənim xoşbəxt ulduzlarım 2夏日福星 "Twinkle, Twinkle Lucky Stars"    1987 Tanrının zirehi龍兄虎弟 "Armour of God"  Ceki Layihə A 2A計劃續集 "Project A Part II"  Əjdaha Ma  1988 Polis əhvalatı 2警察故事續集 "Police Story 2"  Çan Ka-Kui  Əbədi əjdahalar飛龍猛將 "Dragons Forever"  Ceki Lunq  1989 Möcüzələr奇蹟 "Miracles"  Kuo Çen Vah  1990 Alovlu ada火燒島 "Island of Fire"  "Lunq" /"Stiv Tonq" / "Da Çui"   aka The Prisoner 1991 Tanrının zirehi 2: Kondor əməliyyatı飛鷹計劃 "Armour of God II: Operation Condor"  Ceki  1992 Polis əhvalatı 3: Super polis警察故事III超級警察 "Police Story 3: Super Cop"  Çan Ka-Kui Əkiz əjdahalar雙龍會 "Twin Dragons"  Con Ma  1993 Polis əhvalatı 3: Super polis 2超級計劃 "Once a Cop"  İnspektor Çan Şəhər ovçusu城市獵人 "City Hunter"  Rio Saeba Detektiv重案組 "Crime Story"  İnspektor Edi Çan  1994 Sərxoş usta 2醉拳II "Drunken Master II"  Vonq Fei Hunq  aka The Legend of Drunken Master 1995 İldırım vurması霹靂火 "Thunderbolt"  Çan Foh To Bronksedə mübahisə紅番區 "Rumble in the Bronx"  Ma Hon Keunq  1996 Polis əhvalatı 4: İlk zərbə警察故事IV之簡單任務 "Police Story 4: First Strike"  Çan Ka Kui  1997 Cənab yaxşı oğlan一個好人 Mr. Nice Guy  Çeki  1998 Mən kiməm?我是誰 "Who Am I?"  Sam Vonq  Pik saatı 火拼時速 "Rush Hour"  Detektiv İnspektor Li  1999 Möhtəşəm玻璃樽 "Gorgeous"  C. N. Çan  2000 Şanxayda günorta西域威龍 "Shanghai Noon"  Çon Vanq  2001 Təsadüfü casus特務迷城 "The Accidental Spy"  Buk Yuen Pik saatı 2火拼時速2 "Rush Hour 2"  Detektiv İnspektor Li  2002 Smokinq燕尾服 "The Tuxedo"  Cimi Tonq  2003 Şanxay cəngavərləri飛龍再生 "Shanghai Knights"  Çon Vanq Əkizlərin effekti千機變 "The Twins Effect"  Ceki-Təcili yardım sürücüsü Medalyon西域威龍2皇家威龍 "The Medallion"  Eddi Yanq  2004 Yer ətrafında 80 günə səyahət etmək環遊世界八十天 "Around the World in 80 Days"  Lau Xinq Əkizlərin effekti 2千機變 II – 花都大戰 "The Twins Effect 2"  Vai Şinq Yeni polis əhvalatı新警察故事 "New Police Story"  İnspektor Çan Kvok Vinq  2005   Mif 神話 "The Myth"  General Menq-Yi və Cek Çan  2006 Rob-B-Hood寶貝計劃 "Rob-B-Hood"  Fonq Ka Ho  2007 Pik saatı 3火拼時速3 "Rush Hour 3"  Dedektiv İnspektor Li  2008   Qadağan olunmuş krallıq 功夫之王 The Forbidden Kingdom   Lu Yan/ Yaşlı Hop/ Sərxoş ölümsüz Kunq-fu Panda 功夫熊貓 "Kung Fu Panda"  Usta Meymun (səsləndirmə)  2009 Qanlı hesablaşma新宿事件 "Shinjuku Incident"  Steelhead Cekini axtarıram尋找成龍 "Looking for Jackie"  Özü Respublikanın quruluşu建國大業 "The Founding of a Republic"  Li Yişen (müsahib)  2010 Qonşudakı casus鄰家特工 "The Spy Next Door"  Bob Ho Böyük kiçik əsgər大兵小將 "Little Big Soldier"  Böyük əsgər  Karateçi uşaq 功夫夢 "The Karate Kid"  Cənab Han  2011Şaolin新少林寺 "Shaolin"  Vu Dao  Kunq-fu Panda 2 功夫熊貓2 "Kunq Fu Panda 2"  Usta Meymun (səsləndirmə) 1911-ci il Xinhai İnqilabı辛亥革命 "1911 Xinhai Revolution"  Huanq Xinq  2012 Tanrının zirehi 3: Çin təqvimi十二生肖 "Armour of God III: Chinese Zodiac"  Ceki  2013Şəxsi dərzi私人订制 "Personal Tailor" kameoPolis əhvalatı 2013警察故事 "Police Story 2013"Çua Çuy2015Əjdahanın qılıncı天将雄狮 "Dragon Blade"sərkərdə Hu An 2016Kunq-Fu Panda 3"Kung Fu Panda 3"Usta Meymun (səsləndirmə)Onun izi ilə絕地逃亡 "Skiptrace"BenniDəmir yolu pələngləri铁道飞虎 "Railroad Tigers"Ma Yuan 2017Tanrının yaraqları:Xəzinə axtarışında功夫瑜伽 "Kung-Fu Yoga"CekƏcnəbi"The Foreigner"KvanQanlı polad機器之血 "Bleeding Steel"Lin Dun2019Əjdaha möhürünün sirri龙牌之谜 "Viy 2: Journey to China"Usta2020Avanqard急先锋 "Vanguard"Tanq Huantin2021Sehrli əjdahaWish Dragon2023Kunq-fu atıLong ma jing chen2023Gizli zərbəHidden Strike2024ƏfsanəThe Legend2024"Panda" əməliyyatı2025Karateçi oğlan: ƏfsanələrKarate Kid:LegendsCənab Han

 Özü haqqında 
+İlFilmin Azərbaycan dilində adıOrjinal adıQeyd1998Ceki Çan: Mənim hekayəm"Jackie Chan: My Story"1999Ceki Çan: Mənim tryuklarım"Jacckie Chan: My Stunts"

 Həmçinin bax 
 Sammo Hun
 Yuan Byao

 İstinadlar 

 Ədəbiyyat 

 Jackie Chan, Jeff Yang. I Am Jackie Chan: My Life in Action. — Pan, 1999.
 Renee Witterstaetter. Dying for Action. — Grand Central Publishing, 1997.
 Curtis F. Wong, John R. Little. Inside Kung-Fu. — McGraw-Hill, 1998.
 Darren F., Long B. Hong Kong Babylon. An Insider Guide to the Hollywood of the East. — L., 1997.
 О. Ключарева. Джеки Чан. — Р-н/Д.: Феникс, 2004.

 Xarici keçidlər 


 Ceki Çan
 Ceki Çanın bioqrafiyası 
 Ceki Çanın Rəsmi Saytı
 Ceki Çanın Yaradıcılığı Haqqında Məlumat 
 Ceki Çanın həyatı 

Kateqoriya:Çin aktyorları
Kateqoriya:Honkonq aktyorları
Kateqoriya:Döyüş sənəti ustaları
Kateqoriya:Ceki Çan
Kateqoriya:XX əsr müğənniləri
Kateqoriya:XXI əsr müğənniləri
Kateqoriya:XX əsr aktyorları
Kateqoriya:Ginnesin Rekordlar Kitabına düşənlər
Kateqoriya:XX əsrin ssenaristləri
Kateqoriya:XXI əsr aktyorları